Madeira

Madeira zo un enezeg, hag anv un enezenn (797 km²), er Meurvor Atlantel er c'hornôg da Varoko, hag a zo ur rannvro emren e 
Portugal. Funchal eo ar gêr-benn.

Enez Vadeira end-eeun a zo anezhi an douar brasañ eus an enezeg (90 %). A-orin volkanek ez eo, krignet he reier, ha trovanel he hin. Stag eo ouzh Unaniezh Europa dre ma'z eo ur « rannvro dreisttrobarzh ». Kaoz a zo e teufe da vout dizalc'h un deiz, evel ar C'hab-Glas, Angola, Mozambik, Ginea-Bissau a oa dalc'het gant Portugal gwechall.

 Douaroniezh 
Kêr Funchal a zo 660 km eus aod Afrika, 980 eus Lisboa, 400 eus Las Palmas de Gran Canaria (unan eus div gêr-benn Kanariez), ha 880 eus Santa Maria, an Asorezenn dostañ. 

En enezeg vMadeira emañ: 
 enez Porto Santo hag an inizi stag outi (43 km²);
 ha daou strollad iniziigoù didud hag a zo mirvaoù naturel: 
 an teir « Desertas » (14 km²); 
 Deserta Grande; 
 Bugio; 
 Chão; 
 an teir « Selvagens » (4 km²); 
 Selvagem Grande; 
 Selvagem Pequena; 
 Fora.

Rummad:Portugal
Rummad:Enezegi ar Meurvor Atlantel